**ДОПЪЛНИТЕЛНА ИНФОРМАЦИЯ**

**за обществена поръчка с предмет: „Изготвяне на инвестиционен проект и упражняване на авторски надзор за обект: „Изграждане на изкуствени неравности на републикански път III-554 „Симеоновград – Харманли“ в гр. Симеоновград /по ул.Роза и Крайречен булевард/“.**

Правилата за възлагане на обществената поръчката чрез "Събиране на оферти с обява" е уредено в част Пета „Правила за възлагане на обществени поръчки на ниска стойност", Глава 26 „Събиране на оферти с обява, покана до определени лица" от ЗОП при субсидиарното прилагане на разпоредбите на части първа и втора от ЗОП, както и в Глава девета „Възлагане на обществени поръчки чрез събиране на оферти с обява или покана до определени лица" от ППЗОП и отделни негови разпоредби по отношение на правилата за подаване на оферти на хартиен носител и правилата за действия на комисията при разглеждане на хартиен носител.

**1. Събиране на оферти**

Съгласно разпоредбите на чл. 188, ал. 2 от ЗОП, когато в първоначално определения срок в обявата са получени по-малко от три оферти за всяка от позициите, Възложителят удължава срока с най-малко три дни. След изтичане и на този срок, възложителят разглежда и оценява получените оферти независимо от техния брой.

**2.** **Разяснения**

Съгласно разпоредбите на чл.189 от ЗОП при писмено искане, направено до три дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

3. **Работа на комисията**

Възложителят със заповед определя комисия от нечетен брой лица за разглеждане и оценка на получените оферти или за провеждане на преговори.

За членовете на комисията по ал. 1 се прилагат изискванията по чл. 51, ал. 8 - 10 и 13 от ППЗОП. Когато член на комисията не може да изпълнява задълженията си по обективни причини или за него е възникнал конфликт на интереси, възложителят определя със заповед нов член. В случаите, когато е налице конфликт на интереси, действията на отстранения член не се вземат предвид и се извършват повторно от новия член.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Техническото предложение на всеки от участниците се подписва най-малко от трима членове на комисията и се предлага по един от присъстващите представители на другите участници да го подпише, с което публичната част от заседанието приключва.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

**4. Определяне на изпълнител или прекратяване възлагането на обществена поръчка**

4.1. Определяне на изпълнител

Резултатите от разглеждането и оценката на офертите и за класирането на участниците се отразяват в протокол. Възложителят утвърждава протокола, след което в един и същ ден протоколът се изпраща на участниците и се публикува в профила на купувача.

4.2. Прекратяване възлагането на обществената поръчка

Възложителят може да прекрати възлагането на обществената поръчка до сключване на договора за възлагане на обществената поръчка, като публикува съобщение на профила на купувача, в което посочва и мотивите за прекратяването.

**5. Критерий за възлагане**: „оптимално съотношение цена/качество". Ако по този ред не може да се определи коя оферта е най-изгодна, Комисията провежда публично жребий за определяне на изпълнител на обособена позиция между класираните на първо място оферти.

**6. Сключване и изменение на договор**

Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на посочените основания за отстраняване, както и съответствието с поставените критерии за подбор. Документите се представят и за подизпълнителите и третите лица, ако има такива.

Съгласно чл. 194, ал.1 от ЗОП Възложителят сключва договор за обществената поръчка с определения изпълнител в 30-дневен срок от датата на определяне на изпълнителя. Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

Възложителят може да изменя договор за обществена поръчка при условията на чл. 116 от ЗОП.

За всички неуредени въпроси се прилагат разпоредбите на ЗОП и ППЗОП.